### Beslutningstema

I denne sag skal forvaltningens orientering tages til efterretning.

### Sagsfremstilling

Elisabeth Koch og André Dahl har den 16. november sendt et nyt lovforslag i høring.

Formålet er at gennemføre den politiske aftale om vækst og udvikling i landdistrikterne, der blev indgået den 10. oktober 2024.

Lovforslaget indeholder en række forslag samlet under overskrifterne:

* Bedre muligheder for aktiviteter nær [adresse] kyster
* Bedre udviklings- og bosætningsmuligheder
* Byudvikling og regelforenkling
* Skærpelse af planlovens regler om klimatilpasning

Eksempler på konkrete initiativer i lovforslaget er:

* at der skabes nye muligheder for at etablere boliger i det åbne land,
* at kommunerne får mulighed for at udlægge nye sommerhusområder langs kysten,
* at kystnærhedszonen for Rømø lempes, og
* at der stilles skærpede krav til klimatilpasning i kommunernes fysiske planlægning.

Lovforslaget er sendt i høring frem til d. 16. december 2025

Forvaltningen vurderer, at forslaget giver bedre muligheder for at etablere nye boliger i det åbne land igennem landzonetilladelse, at kommuner kan give tilladelse til nye boliger i landzone som erstatning for nedrevne boliger, planlægge boliger i klynger og udpege omdannelseslandsbyer uden faste begrænsninger, også i kystnærhedszonen. Der åbnes desuden for lempeligere regler for om- og tilbygning af overflødiggjorte bygninger. Det betyder eksempelvis, at kommunen fremadrettet kan "opspare" nedrevne boliger og give tilladelse til at opføre dem et andet sted, enten enkeltstående eller i klynger. Det giver ikke ejer ret til at få nedrevet en bolig og opført et helt andet sted. Nye boliger, hvor der ikke har været boliger før, er et større indgreb i lokalområdet, hvilket forudsætter en god forhåndsdialog med befolkningen.

Forvaltningen vurderer, at forslaget ikke giver kommunalbestyrelsen nye muligheder for at udlægge nye sommerhusområder inden for kystnærhedszonen. Udlæg af nye sommerhusområder kæver forsat Kommunalbestyrelsens ansøgning og Statens godkendelse igennem et landsplandirektiv. Udover de eksisterende krav eksempelvis, at der nedlægges uudnyttet sommerhusområder for hver nye udlæg i forholdet en til en, stilles der også nye krav om udvikling af nye naturarealer i forholdet en til en.

Forvaltningen vurderer, at forslaget lemper reglerne for kystnærhedszonen for Rømø og giver dermed bedre muligheder for at planlægning for bl.a. tekniske anlæg, f.eks. rensningsanlæg og vandværker, og fritidsanlæg, f.eks. golfbaner, motocrossbaner, forlystelsesparker, dyreparker, klatreparker og mindre, publikumsorienterede faciliteter såsom ishuse, creperier og shelters. Ændringen vil derimod ikke omfatte planlægning for solcelleanlæg. Planlægning skal stadig respektere de gældende regler for lokalisering i kystnærhedszone, dvs. længst væk fra kysten og bag eksisterende bebyggelse.

Forvaltningen vurderer, at forslaget skærper krav til klimatilpasning i kommunes fysiske planlægning. Kravene er gældende fra Planlovens vedtagelse og skal implementeres i kommuneplanen. Dog kan man frem til kommuneplanrevisionen redegøre for de krav, der stilles til afværgeforanstaltninger i kommuneplantillæg og i lokalplaner kan der stilles krav til f.eks. at tage skal være klar til solceller, at afværgeforanstaltninger skal være opført før, der gives ibrugtagningstilladelse.

De skærpede krav tager udgangspunkt i nationalt udpegede risikoområder for hav, vandløb, erosion, grundvand og nedbør samt fælles normer for sikringsniveauet. De endelige områder er endnu ikke færdigudpeget og de endelige udpegninger forventes klar i 2026. Ændringerne er størst for hav, mens de andre forhold lægger sig tættere på de kendte klimamodeller for klimatilpasninger. Stormflod er en kompleks hændelse, der består af et sammenfald mellem tre variable forhold af vandstuvning, lavtryk og vandstand. De variable forhold medfører, at vandstanden rundt om på kysten i [adresse] under en stormflod er forskellig, hvorfor et generelt sikringsniveau ikke giver mening. Stormfloder er komplekse og der er få eksempler på andre forhold, der påvirker stormflodshændelser, eksempelvis er det store digebrud ved [adresse], der skete ved, at en stående bølge vippede over digerne og forsagede digebrud. Det anbefalede sikringsniveau kan afviges i forbindelse med en redegørelse fra kommunen. Forvaltningen arbejder videre med de nye sikringsniveauer. Arbejdet sker parallelt med udarbejdelsen af Risikostyringsplanen for Rømø, der pågår i 2026-2027.

### Økonomi

De foreslåede skærpelser af Planlovens regler om klimatilpasning vil være forbundet med økonomiske konsekvenser og implementeringskonsekvenser
for kommuner og stat.

### Lovgrundlag

Planlov

### Indstilling Klima, Plan og Udvikling indstiller,

at udvalget tager orienteringen til efterretning.

### Beslutning

Orienteringen taget til efterretning.